Emersons Fitipaldi

**Emersons Fitipaldi** (; dzimis ) ir bijušais sacīkšu pilots no Brazīlijas. Savā sportista karjerā viņš kļuva par *[[Formula 1]]* pasaules čempionu (1972. un 1974. gadā), 1989. gadā uzvarēja CART čempionātā, un 1989. un 1993. gadā uzvarēja *[[Indianapolis 500]]* sacensībās.

## Dzīvesgājums
### Dzīves sākums
Emersons Fitipaldi piedzima Sanpaulu 1946. gada 12. decembrī. Viņš tika nosaukts par godu Ralfam Valdo Emersonam. Abi viņa vecāki pēc Otrā pasaules kara piedalījās autosacīkstēs, tādēļ gan Emersons Fitipaldi, gan viņa vecākais brālis Vilsons sāka aizrauties ar autosportu.

Fitipaldi pusaudža gados piedalījās motociklu un ātrumlaivu sacensībās. Pēc tam, kad Vilsons braucot ar ātrumlaivu piedzīvoja avāriju, abi brāļi sāka koncentrēties tikai uz dalību autosacīkstēs.

1969. gadā Fitipaldi kļuva par Lielbritānijas *[[Formula 3]]* čempionu, un 1970. gadā viņš Eiropas *[[Formula 2 (1953—1984)|Formula 2]]* čempionātu pabeidza 3. vietā.

### ''Formula 1''
thumb|left|200px|Fitipaldi 1972. gada
1960. gadu beigās *[[Team Lotus|Lotus]]* bija viena no spēcīgākajām *[[Formula 1]]* pasaules čempionāta komandām, un komanda regulāri deva iespēju jaunajiem braucējiem sevi pierādīt, braucot ar komandas trešo mašīnu. Fitipaldi tika dota šāda iespēja 1970. gada otrajā pusē, braucot līdzās Johenam Rintam un Džonam Mailzam. Savā otrajā sacīkstē Fitipaldi finišēja 4. vietā.

 treniņbraucienos Rints gāja bojā un Mailzs nolēma pamest komandu. Fitipaldi tika paaugstināts par *Lotus* komandas vadošo pilotu, un viņš uzvarēja  – savu pirmo sacīksti jaunajā statusā. 1971. gadā Fitipaldi savu pirmo pilno *Formula 1* sezonu noslēdza 6. vietā. 1972. gadā viņš uzvarēja piecos no 11 posmiem un kļuva par pasaules čempionu. Būdams 25 gadus vecs, viņš kļuva par visu laiku jaunāko *Formula 1* pasaules čempionu. 1973. gadā Fitipaldi uzsāka titula aizstāvēšanu ar trim uzvarām četrās sacīkstēs, taču sezonas otrā puse viņam bija neveiksmīga, un viņš piekāpās Džekijam Stjuartam.

thumb|left|200px|Fitipaldi 1974. gada
1974. gadā Fitipaldi pievienojās *[[McLaren]]* komandai. Viņš izcīnīja trīs uzvaras un sīvā cīņā par titulu pārspēja Kleju Regaconi. 1975. gadā Fitipaldi izcīnīja divas uzvaras, bet sezonas kopvērtējumā palika 2. vietā, zaudējot Nikijam Laudam.

1976. gadā Fitipaldi atkal mainīja komandu, un pievienojās brālim Vilsonam piederošajai *[[Fittipaldi Automotive|Fittipaldi]]* komandai. Komanda bieži tika saukta tās ģenerālsponsora *Copersucar* vārdā. *Fittipaldi* komanda bija mazāk konkurētspējīga par *Lotus* un *McLaren*, un Emersons Fitipaldi piecu gadu laikā ne reizi neuzvarēja. Viņš divos posmos finišēja labāko trijniekā, bet trim sacīkstēm nekvalificējās. 1980. gada beigās viņš nolēma aiziet no *Formula 1* sacensībām, to pamatojot ar savu kolēģu nāvēm. Viņš pievienojās komandas vadībai, taču komanda sponsoru trūkuma dēļ 1982. gada beigās pieteica maksātnespēju.

### CART
Fitipaldi pēc aiziešanas no *Formula 1* trīs gadus nepiedalījās augstākā līmeņa sacensībās. 1984. gadā viņš pievienojās CART čempionātam. Vispirms viņš aizvadīja dažas sacīkstes *WIT* un *H&R* komandu sastāvā, bet sezonas otrajā pusē pievienojās *Patrick Racing*, aizvietojot tās savainoto pamatsastāva braucēju Čipu Ganasi. Fitipaldi palika *Patrick* komandā un 1985. gadā izcīnīja savu pirmo CART uzvaru.

1989. gadā Fitipaldi aizvadīja savu labāko CART sezonu – viņš uzvarēja piecos no 15 posmiem (tostarp, *[[Indianapolis 500]]*), un vēl astoņas reizes finišēja labāko pieciniekā. Viņš izcīnīja savu vienīgo CART čempiona titulu.

thumb|200px|Fitipaldi CART sacensībās 1992. gadā
1990. gadā Fitipaldi pievienojās *Penske* komandai. Nākamajos sešos gados viņš izcīnīja vismaz vienu uzvaru gadā, un līdz 1994. gadam vienmēr ierindojās čempionāta kopvērtējuma labāko pieciniekā. 1993. gadā viņš otro reizi uzvarēja *Indianapolis 500*, 15 apļus pirms finiša apsteidzot Naidželu Menselu. Fitipaldi pēc finiša lauza sacīkstes tradīciju un piena vietā iedzēra apelsīnu sulu. Daudzi fani bija sašutuši par Fitipaldi rīcību, un Fitipaldi Indianapolisā tika izsvilpts vēl 2008. gadā, 15 gadus pēc šī gadījuma.

Fitipaldi turpināja piedalīties CART līdz 49 gadu vecumam. Viņš beidza karjeru 1996. gadā pēc tam, kad sacīkstē piedzīvoja avāriju un guva traumu.

### Pēc karjeras beigām
2003. gadā Fitipaldi kopā ar Džeimsu Dingmenu dibināja *[[Champ Car]]* komandu *Fittipaldi-Dingman Racing*. Tās vienīgais braucējs bija Tiagu Monteiru.  Komanda čempionātā aizvadīja tikai vienu sezonu.

Fitipaldi 2005. un 2006. gadā piedalījās *Grand Prix Masters* čempionātā, kas bija paredzēts bijušajiem *Formula 1* braucējiem.

## Atsauces

## Ārējās saites